title: Komisjoni rakendusmäärus (EL) 2021/11, 7. jaanuar 2021, millega muudetakse rakendusmäärust (EL) nr 498/2012 Venemaa Föderatsioonist Euroopa Liitu eksporditava puidu suhtes kehtivate tariifikvootide eraldamise kohta

text:
                  8.1.2021

                  ET

                  Euroopa Liidu Teataja

                  L 5/1

         KOMISJONI RAKENDUSMÄÄRUS (EL) 2021/11,
         7. jaanuar 2021,
         millega muudetakse rakendusmäärust (EL) nr 498/2012 Venemaa Föderatsioonist Euroopa Liitu eksporditava puidu suhtes kehtivate tariifikvootide eraldamise kohta
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 14. detsembri 2011. aasta otsust 2012/105/EL Euroopa Liidu ja Venemaa Föderatsiooni vahelise Venemaa Föderatsioonist Euroopa Liitu eksporditavale puidule kohaldatavate tariifikvootide haldamist käsitleva kirjavahetuse vormis lepingu ning Euroopa Liidu ja Venemaa Föderatsiooni valitsuse vahelise kõnealuse lepingu kohaseid tehnilisi üksikasju käsitleva protokolli liidu nimel allkirjastamise ja ajutise kohaldamise kohta, (1) eriti selle artiklit 4,
         ning arvestades järgmist:

                     (1)

                     22. augustil 2012 ühines Venemaa Föderatsioon Maailma Kaubandusorganisatsiooniga. Venemaa Föderatsiooni kohustused hõlmavad tariifikvoote, mida kohaldatakse teatavat liiki okaspuidu ekspordi suhtes ja millest osa on eraldatud Euroopa Liitu suunduvale ekspordile. Kõnealuste tariifikvootide haldamise kord on sätestatud Euroopa Liidu ja Venemaa Föderatsiooni vahelises kirjavahetuse vormis lepingus, milles käsitletakse Venemaa Föderatsioonist Euroopa Liitu eksporditava puidu suhtes kohaldatavate tariifikvootide haldamist (2) (edaspidi „leping“), ning Euroopa Liidu ja Venemaa Föderatsiooni valitsuse vahelises protokollis, milles käsitletakse lepingu kohaseid tehnilisi üksikasju (3) (edaspidi „protokoll“). Leping ja protokoll allkirjastati 16. detsembril 2011. Neid on kohaldatud ajutiselt alates kuupäevast, mil Venemaa Föderatsioon ühines Maailma Kaubandusorganisatsiooniga.

                     (2)

                     Otsuse 2012/105/EL artikli 4 kohaselt on komisjoni rakendusmääruses (EL) nr 498/2012 (4) sätestatud eeskirjad Venemaa Föderatsioonist Euroopa Liitu eksporditava puidu suhtes kehtivate tariifikvootide eraldamise kohta. Selle määruse kohaldamine lõpeb protokolli sõlmimise menetluse lõpuleviimise kuupäeval.

                     (3)

                     Ehkki lepingut ja protokolli kohaldatakse ajutiselt edasi kuni nende sõlmimiseks vajalike menetluste lõpuleviimiseni, on rakendusmääruse (EL) nr 498/2012 rakendamisel saadud kogemused näidanud vajadust muuta kõnealuse määruse mõningaid sätteid.

                     (4)

                     Tuleks muuta rakendusmääruse (EL) nr 498/2012 artikli 7 lõiget 1 eesmärgiga tagada, et iga kvoodiperioodi esimesel poolel ei oleks seniste importijate maksimaalsed impordiõigused ühegi tooterühma puhul väiksemad uutele importijatele antud õigustest.

                     (5)

                     Vastavalt protokolli artiklile 3 põhineb hõlmatud toodete klassifikatsioon Venemaal kehtival tariifi- ja statistikanomenklatuuril. Rakendusmääruse (EL) nr 498/2012 I ja III lisas on loetletud hõlmatud toodete asjakohased tariifikoodid. Kuna nomenklatuuri on pärast protokolli ajutise kohaldamise algust muudetud, tuleb neid muudatusi kajastada ka lisades, et võtta arvesse Venemaa Föderatsioonis praegu kehtivat tariifi- ja statistikanomenklatuuri. Seepärast tuleks I ja III lisa vastavalt muuta.

                     (6)

                     Käesoleva määrusega ette nähtud meetmed on kooskõlas otsuse 2012/105/EL alusel loodud puidukomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmäärust (EL) nr 498/2012 muudetakse järgmiselt.

                        1)

                        Artikli 2 teine lõik asendatakse järgmisega:
                        „Lisaks kasutatakse järgmist mõistet: „tooterühm“ tähendab kumbagi kahest lepinguga hõlmatud tootekategooriast vastavalt nende toodete klassifikatsioonile Venemaa Föderatsioonis kasutatavas tariifi- ja statistikanomenklatuuris, nimelt kuuske ja mändi. Venemaa Föderatsioonis kohaldatavad asjakohased tariifikvoodid ja neile vastavad kombineeritud nomenklatuuri (*1) koodid („CN-koodid“) ja TARICi koodid on esitatud I lisas.

                           (*1)  Praegu vastavalt komisjoni määrusele (EL) 2019/1776 (ELT L 280, 31.10.2019, lk 1).“"

                        2)

                        Artikli 7 lõige 1 asendatakse järgmisega:

                           „1.   Igal aastal arvutab komisjon artikli 6 lõikes 2 kehtestatud meetodi kohaselt igale senisele importijale järgmiseks kvoodiperioodiks kohaldatava ülemmäära. Kui asjaomase tooterühma puhul senisele importijale arvutatud ülemmäär on madalam kui artikli 4 lõike 3 kohaselt uutele importijatele antav maksimummäär 1,5 % tariifikvoodist, kehtestatakse senise importija ülemmääraks 1,5 % asjaomase tooterühma tariifikvoodist.“

                        3)

                        I lisa asendatakse käesoleva määruse I lisaga.

                        4)

                        III lisa asendatakse käesoleva määruse II lisaga.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 7. jaanuar 2021

                  Komisjoni nimel

                  president

               Ursula VON DER LEYEN

            (1)  ELT L 57, 29.2.2012, lk 1.

            (2)  ELT L 57, 29.2.2012, lk 3.

            (3)  ELT L 57, 29.2.2012, lk 5.

            (4)  Komisjoni 12. juuni 2012. aasta rakendusmäärus (EL) nr 498/2012 Venemaa Föderatsioonist Euroopa Liitu eksporditava puidu suhtes kehtivate tariifikvootide eraldamise kohta (ELT L 152, 13.6.2012, lk 28).

            I LISA

                     „I LISA
                     Venemaa Föderatsioonis kohaldatavad, artiklis 2 osutatud asjakohased tariifikvoodid ning vastavad CN-koodid ja TARICi koodid

                                    CN-kood

                                    TARICi kood

                                    Venemaa tariifikood

                                    Täielik kirjeldus

                                 1.

                                 ex 4403 23 10

                                 10

                                 4403 23 110 0

                                 Hariliku kuuse (Picea abies Karst.) või euroopa nulu (Abies alba Mill.) puit läbimõõduga vähemalt 15 cm, kuid mitte üle 24 cm, ning pikkusega vähemalt 1,0 m

                                 ex 4403 23 90

                                 10

                                 4403 23 190 0

                                 2.

                                 ex 4403 23 10

                                 10

                                 4403 23 110 0

                                 Hariliku kuuse (Picea abies Karst.) või euroopa nulu (Abies alba Mill.) puit läbimõõduga üle 24 cm ning pikkusega vähemalt 1,0 m

                                 ex 4403 23 90

                                 10

                                 4403 23 190 0

                                 3.

                                 ex 4403 24 00

                                 10

                                 4403 24 100 0

                                 Hariliku kuuse (Picea abies Karst.) või euroopa nulu (Abies alba Mill.) toorpuit, kooritud või koorimata, kantimata või jämedalt kanditud, läbimõõduga alla 15 cm

                                 4.

                                 ex 4403 24 00

                                 10

                                 4403 24 100 0

                                 Muu hariliku kuuse (Picea abies Karst.) või euroopa nulu (Abies alba Mill.) puit

                                 5.

                                 ex 4403 21 10

                                 10

                                 4403 21 110 0

                                 Hariliku männi (Pinus sylvestris L.) puit läbimõõduga vähemalt 15 cm, kuid mitte üle 24 cm, ning pikkusega vähemalt 1,0 m

                                 ex 4403 21 90

                                 10

                                 4403 21 190 0

                                 6.

                                 ex 4403 21 10

                                 10

                                 4403 21 110 0

                                 Hariliku männi (Pinus sylvestris L.) puit läbimõõduga üle 24 cm ning pikkusega vähemalt 1,0 m

                                 ex 4403 21 90

                                 10

                                 4403 21 190 0

                                 7.

                                 ex 4403 22 00

                                 10

                                 4403 22 100 0

                                 Hariliku männi (Pinus sylvestris L.) toorpuit, kooritud või koorimata, kantimata või jämedalt kanditud, läbimõõduga alla 15 cm

                                 8.

                                 ex 4403 22 00

                                 10

                                 4403 22 100 0

                                 Muu hariliku männi (Pinus sylvestris L.) puit

               “

            II LISA

                     „III LISA
                     Artikli 11 lõikes 2 osutatud paranduskoefitsiendid

                                    Venemaa tariifikood

                                    Paranduskoefitsient

                                 4403231100
                                 4403231900
                                 4403241000

                                 0,88

                                 4403211100
                                 4403211900
                                 4403221000

                                 0,87

               “


title: Komisjoni rakendusmäärus (EL) 2021/51, 22. jaanuar 2021, millega lubatakse vastavalt Euroopa Parlamendi ja nõukogu määrusele (EL) 2015/2283 muuta uuendtoidu trans-resveratrooli kasutustingimusi ning muudetakse komisjoni rakendusmäärust (EL) 2017/2470 (EMPs kohaldatav tekst)

text:
                  25.1.2021

                  ET

                  Euroopa Liidu Teataja

                  L 23/10

         KOMISJONI RAKENDUSMÄÄRUS (EL) 2021/51,
         22. jaanuar 2021,
         millega lubatakse vastavalt Euroopa Parlamendi ja nõukogu määrusele (EL) 2015/2283 muuta uuendtoidu trans-resveratrooli kasutustingimusi ning muudetakse komisjoni rakendusmäärust (EL) 2017/2470
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artiklit 12,
         ning arvestades järgmist:

                     (1)

                     Määruses (EL) 2015/2283 on sätestatud, et liidus võib turule lasta ainult loa saanud ja liidu loetellu kantud uuendtoitu.

                     (2)

                     Vastavalt määruse (EL) 2015/2283 artiklile 8 võeti vastu komisjoni rakendusmäärus (EL) 2017/2470, (2) millega kehtestatakse liidus lubatud uuendtoitude loetelu.

                     (3)

                     Komisjoni rakendusotsusega (EL) 2016/1190 (3) anti Euroopa Parlamendi ja nõukogu määruse (EÜ) nr 258/97 (4) alusel luba trans-resveratrooli turule laskmiseks toidu uuendkoostisosana, mida kasutatakse täiskasvanutele ettenähtud, kapslite või tablettidena tarnitavates toidulisandites, nagu määratletud Euroopa Parlamendi ja nõukogu direktiivis 2002/46/EÜ (5).

                     (4)

                     31. jaanuaril 2020 esitas äriühing DSM Nutritional Products Europe (edaspidi „taotleja“) komisjonile määruse (EL) 2015/2283 artikli 10 lõike 1 kohase taotluse muuta uuendtoidu trans-resveratrooli kasutustingimusi. Taotleja taotles uuendtoitu trans-resveratrooli sisaldavate toidulisandite tarnevormide muutmist, jättes välja konkreetsed tarnevormid kapslid või tabletid kui ainsad liidu loetelus nimetatud toidulisandite lubatud vormid.

                     (5)

                     Taotleja leiab, et trans-resveratrooli sisaldavate toidulisandite tarnevorme on vaja muuta, kuna see võimaldaks trans-resveratrooli kasutada muudes toidulisandivormides kui kapslis või tabletid.

                     (6)

                     Praegu on toidulisandites lubatud kasutada mitmeid liidu uuendtoitude loetellu kantud uuendtoite, mille puhul tarnevorme ei ole täpsustatud. Seepärast tagaks trans-resveratrooli sisaldavate toidulisandite tarnevormide muutmine toidulisandite kasutustingimuste järjepidevuse ning annaks toidukäitlejatele rohkem võimalusi võtta arvesse tarbijate eelistusi.

                     (7)

                     Komisjon ei küsinud nimetatud määruse artikli 10 lõike 3 alusel Euroopa Toiduohutusameti arvamust, kuna uuendtoidu trans-resveratrooli kasutustingimuste muutmine, jättes välja toidulisandite konkreetsed tarnevormid, ei avalda mõju inimeste tervisele. Seepärast on asjakohane muuta uuendtoidu trans-resveratrooli kasutustingimusi, et lubada selle kasutamist toidulisandite mis tahes vormis varem lubatud piirnormi ulatuses.

                     (8)

                     Rakendusotsusega (EL) 2016/1190 lubatud ja liidu uuendtoidu loetelus märgitud trans-resveratrooli piirnorm toidulisandites jääb samaks. Ohutuskaalutlused, mis toetasid trans-resveratrooli lubamist toidulisandites, jäävad kehtima ning toidulisandite konkreetsete tarnevormide nimetamata jätmine ei kujuta ohtu tervisele.

                     (9)

                     Seepärast tuleks rakendusmääruse (EL) 2017/2470 lisa vastavalt muuta.

                     (10)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               1.   Määruse (EL) 2015/2283 artikli 6 sätete kohase liidus lubatud uuendtoitude loetelu kannet, mis on lisatud rakendusmäärusesse (EL) 2017/2470 ja milles käsitletakse trans-resveratrooli, muudetakse vastavalt käesoleva määruse lisale.

               2.   Lõikes 1 osutatud kanne liidu loetelus hõlmab lisas esitatud kasutustingimusi ja märgistamisnõudeid.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 22. jaanuar 2021

                  Komisjoni nimel

                  president

               Ursula VON DER LEYEN

            (1)  ELT L 327, 11.12.2015, lk 1.

            (2)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).

            (3)  Komisjoni 19. juuli 2016. aasta rakendusotsus (EL) 2016/1190, millega antakse luba trans-resveratrooli turule laskmiseks toidu uuendkoostisosana Euroopa Parlamendi ja nõukogu määruse (EÜ) nr 258/97 alusel (ELT L 196, 21.7.2016, lk 53).

            (4)  Euroopa Parlamendi ja nõukogu 27. jaanuari 1997. aasta määrus (EÜ) nr 258/97 uuendtoidu ja toidu uuendkoostisosade kohta (EÜT L 43, 14.2.1997, lk 1).

            (5)  Euroopa Parlamendi ja nõukogu 10. juuni 2002. aasta direktiiv 2002/46/EÜ toidulisandeid käsitlevate liikmesriikide õigusaktide ühtlustamise kohta (EÜT L 183, 12.7.2002, lk 51).

            LISA
            Rakendusmääruse (EL) 2017/2470 lisa tabelis 1 („Lubatud uuendtoidud“) asendatakse trans-resveratrooli käsitlev kanne järgmisega:

                           Lubatud uuendtoit

                           Uuendtoidu kasutamise tingimused

                           Täiendavad märgistuse erinõuded

                           Muud nõuded

                           Andmekaitse

                           „Trans-resveratrool

                              Määratud toidugrupp

                              Piirnorm

                                       1.

                                       Uuendtoidu nimetus seda sisaldavate toidulisandite märgistusel on „trans-resveratrool“.

                                       2.

                                          Trans-resveratrooli sisaldava toidulisandi märgistusel peab olema märge, et ravimeid kasutavad isikud peaksid toodet tarbima üksnes meditsiinilise järelevalve all.“

                           Toidulisandid, nagu määratletud direktiivis 2002/46/EÜ, täiskasvanud elanikkonnale

                           150 mg päevas


title: Komisjoni rakendusmäärus (EL) 2021/52, 22. jaanuar 2021, millega muudetakse rakendusmäärust (EL) nr 540/2011 seoses toimeainete benfluraliini, dimoksüstrobiini, fluasinaami, flutolaniili, mekoprop-P, mepikvaadi, metiraami, oksamüüli ja püraklostrobiini heakskiidu kehtivusaja pikendamisega (EMPs kohaldatav tekst)

text:
                  25.1.2021

                  ET

                  Euroopa Liidu Teataja

                  L 23/13

         KOMISJONI RAKENDUSMÄÄRUS (EL) 2021/52,
         22. jaanuar 2021,
         millega muudetakse rakendusmäärust (EL) nr 540/2011 seoses toimeainete benfluraliini, dimoksüstrobiini, fluasinaami, flutolaniili, mekoprop-P, mepikvaadi, metiraami, oksamüüli ja püraklostrobiini heakskiidu kehtivusaja pikendamisega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 17 esimest lõiku,
         ning arvestades järgmist:

                     (1)

                     Komisjoni rakendusmääruse (EL) nr 540/2011 (2) lisa A osas on loetletud toimeained, mis loetakse määruse (EÜ) nr 1107/2009 alusel heaks kiidetuks.

                     (2)

                     Komisjoni rakendusmäärusega (EL) 2019/2094 (3) pikendati toimeainete dimoksüstrobiini, mekoprop-P, metiraami, oksamüüli ja püraklostrobiini heakskiidu kehtivusaega 31. jaanuarini 2021 ning toimeainete benfluraliini, fluasinaami, flutolaniili ja mepikvaadi heakskiidu kehtivusaega 28. veebruarini 2021.

                     (3)

                     Kõnealuste toimeainete heakskiidu pikendamise taotlused esitati vastavalt komisjoni rakendusmäärusele (EL) nr 844/2012 (4).

                     (4)

                     Kuna kõnealuste toimeainete hindamine on taotlejatest sõltumatutel põhjustel hilinenud, aegub nende ainete heakskiit tõenäoliselt enne heakskiidu pikendamist käsitleva otsuse vastuvõtmist. Seepärast on vaja pikendada nende toimeainete heakskiidu kehtivusaega.

                     (5)

                     Lisaks on vaja pikendada toimeainete flutolaniili, mepikvaadi ja püraklostrobiini heakskiidu kehtivusaega, et anda aega, mis on vajalik endokriinseid häireid põhjustavate omaduste hindamiseks vastavalt rakendusmääruse (EL) nr 844/2012 artiklites 13 ja 14 sätestatud menetlusele.

                     (6)

                     Juhtumite puhul, kus komisjon võtab vastu määruse, milles sätestatakse, et käesoleva määruse lisas osutatud toimeaine heakskiidu kehtivusaega ei pikendata, kuna heakskiitmise kriteeriumid ei ole täidetud, määrab komisjon asjaomase kehtivusaja lõpu samale kuupäevale, mis kehtis enne käesoleva määruse jõustumist, või kuupäevale, mil jõustub määrus, milles sätestatakse, et toimeaine kehtivusaega ei pikendata, olenevalt sellest, kumb kuupäev on hilisem. Juhtumite puhul, kus komisjon võtab vastu määruse, millega nähakse ette käesoleva määruse lisas osutatud toimeaine heakskiidu pikendamine, püüab komisjon kehtestada konkreetsetest asjaoludest lähtuvalt varaseima võimaliku kohaldamiskuupäeva.

                     (7)

                     Rakendusmäärust (EL) nr 540/2011 tuleks seega vastavalt muuta.

                     (8)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) nr 540/2011 lisa muudetakse vastavalt käesoleva määruse lisale.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 22. jaanuar 2021

                  Komisjoni nimel

                  president

               Ursula VON DER LEYEN

            (1)  ELT L 309, 24.11.2009, lk 1.

            (2)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            (3)  Komisjoni 29. novembri 2019. aasta rakendusmäärus (EL) 2019/2094, millega muudetakse rakendusmäärust (EL) nr 540/2011 seoses toimeainete benfluraliini, dimoksüstrobiini, fluasinaami, flutolaniili, mankotseebi, mekoprop-P, mepikvaadi, metiraami, oksamüüli ja püraklostrobiini heakskiidu kehtivusaja pikendamisega (ELT L 317, 9.12.2019, lk 102).

            (4)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).

            LISA
            Rakendusmääruse (EL) nr 540/2011 lisa A. osa muudetakse järgmiselt:

                        1)

                        57. reas asendatakse mekoprop-P-d käsitleva kande kuuendas veerus („Heakskiitmise aegumine“) kuupäev järgmisega: „31. jaanuar 2022“;

                        2)

                        81. reas asendatakse püraklostrobiini käsitleva kande kuuendas veerus („Heakskiitmise aegumine“) kuupäev järgmisega: „31. jaanuar 2022“;

                        3)

                        115. reas asendatakse metiraami käsitleva kande kuuendas veerus („Heakskiitmise aegumine“) kuupäev järgmisega: „31. jaanuar 2022“;

                        4)

                        116. reas asendatakse oksamüüli käsitleva kande kuuendas veerus („Heakskiitmise aegumine“) kuupäev järgmisega: „31. jaanuar 2022“;

                        5)

                        128. reas asendatakse dimoksüstrobiini käsitleva kande kuuendas veerus („Heakskiitmise aegumine“) kuupäev järgmisega: „31. jaanuar 2022“;

                        6)

                        187. reas asendatakse flutolaniili käsitleva kande kuuendas veerus („Heakskiitmise aegumine“) kuupäev järgmisega: „28. veebruar 2022“;

                        7)

                        188. reas asendatakse benfluraliini käsitleva kande kuuendas veerus („Heakskiitmise aegumine“) kuupäev järgmisega: „28. veebruar 2022“;

                        8)

                        189. reas asendatakse fluasinaami käsitleva kande kuuendas veerus („Heakskiitmise aegumine“) kuupäev järgmisega: „28. veebruar 2022“;

                        9)

                        191. reas asendatakse mepikvaati käsitleva kande kuuendas veerus („Heakskiitmise aegumine“) kuupäev järgmisega: „28. veebruar 2022“.


title: Komisjoni rakendusmäärus (EL) 2021/53, 22. jaanuar 2021, millega muudetakse nõukogu määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga

text:
                  25.1.2021

                  ET

                  Euroopa Liidu Teataja

                  L 23/16

         KOMISJONI RAKENDUSMÄÄRUS (EL) 2021/53,
         22. jaanuar 2021,
         millega muudetakse nõukogu määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 7. juuli 2003. aasta määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga ning millega tunnistatakse kehtetuks määrus (EÜ) nr 2465/96, (1)eriti selle artikli 11 punkti b,
         ning arvestades järgmist:

                     (1)

                     Määruse (EÜ) nr 1210/2003 IV lisas on loetletud endise presidendi Saddam Husseini režiimiga seotud füüsilised ja juriidilised isikud, asutused ja üksused, kelle rahalised vahendid ja majandusressursid külmutatakse ja kelle suhtes kehtib rahaliste vahendite ja majandusressursside kättesaadavaks tegemise keeld.

                     (2)

                     18. jaanuaril 2021 otsustas ÜRO Julgeolekunõukogu sanktsioonide komitee eemaldada kaks isikut nende isikute ja üksuste loetelust, kelle suhtes tuleks kohaldada rahaliste vahendite ja majandusressursside külmutamist.

                     (3)

                     Seepärast tuleks määruse (EÜ) nr 1210/2003 IV lisa vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 1210/2003 IV lisa muudetakse vastavalt käesoleva määruse lisale.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 22. jaanuar 2021

                  Komisjoni nimel

                  presidendi eest

                  finantsstabiilsuse, finantsteenuste ja kapitaliturgude liidu peadirektoraadi

                  peadirektor

            (1)  ELT L 169, 8.7.2003, lk 6.

            LISA
            Määruse (EÜ) nr 1210/2003 IV lisast jäetakse välja järgmised kanded:

                        „31.

                        NIMI: Zuhair Talib Abd-al-Sattar Al-Naqib. SÜNNIAEG JA -KOHT: umbes 1948. KODAKONDSUS: Iraagi kodanik. ALUS ÜRO JULGEOLEKUNÕUKOGU RESOLUTSIOONI 1483 KOHASELT: sõjaväeluureteenistuse juht.“

                        „33.

                        NIMI: Amir Rashid Muhammad Al-Ubaidi. SÜNNIAEG JA -KOHT: 1939, Bagdad. KODAKONDSUS: Iraagi kodanik. ALUS ÜRO JULGEOLEKUNÕUKOGU RESOLUTSIOONI 1483 KOHASELT: naftaminister 1996–2003; sõjatööstusorganisatsiooni ülem 1990. aastate alguses.“


title: Nõukogu rakendusmäärus (EL) 2021/707, 29. aprill 2021, millega rakendatakse määruse (EL) nr 224/2014 (piiravate meetmete kohta seoses olukorraga Kesk-Aafrika Vabariigis) artikli 17 lõiget 3

text:
                  30.4.2021

                  ET

                  Euroopa Liidu Teataja

                  L 147/3

         NÕUKOGU RAKENDUSMÄÄRUS (EL) 2021/707,
         29. aprill 2021,
         millega rakendatakse määruse (EL) nr 224/2014 (piiravate meetmete kohta seoses olukorraga Kesk-Aafrika Vabariigis) artikli 17 lõiget 3
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 10. märtsi 2014. aasta määrust (EL) nr 224/2014 piiravate meetmete kohta seoses olukorraga Kesk-Aafrika Vabariigis, (1) eriti selle artikli 17 lõiget 3,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:

                     (1)

                     Nõukogu võttis 10. märtsil 2014 vastu määruse (EL) nr 224/2014.

                     (2)

                     ÜRO Julgeolekunõukogu resolutsiooni 2127 (2013) alusel loodud ÜRO Julgeolekunõukogu komitee jättis 5. aprillil 2021 ühe üksuse välja selliste isikute ja üksuste loetelust, kelle suhtes kohaldatakse piiravaid meetmeid.

                     (3)

                     Määruse (EL) nr 224/2014 I lisa tuleks seetõttu vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EL) nr 224/2014 I lisa muudetakse vastavalt käesoleva määruse lisale.

            Artikkel 2
            Käesolev määrus jõustub selle Euroopa Liidu Teatajas avaldamise päeval.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 29. aprill 2021

                  Nõukogu nimel

                  eesistuja

               A. P. ZACARIAS

            (1)  ELT L 70, 11.3.2014, lk 1.

            LISA
            Määruse (EL) nr 224/2014 I lisa B osas („Üksused“) esitatud loetelust jäetakse välja järgmist üksust käsitlev kanne:

                        1.

                           BUREAU D'ACHAT DE DIAMANT EN CENTRAFRIQUE/KARDIAM (teise nimega: a) BADICA/KRDIAM b) KARDIAM).


title: Komisjoni rakendusmäärus (EL) 2021/745, 6. mai 2021, millega muudetakse rakendusmäärust (EL) nr 540/2011 seoses toimeainete alumiiniumammooniumsulfaadi, alumiiniumsilikaadi, beflubutamiidi, bentiavalikarbi, bifenasaadi, boskaliidi, kaltsiumkarbonaadi, kaptaani, süsinikdioksiidi, tsümoksaniili, dimetomorfi, etefooni, teepuuekstrakti, famoksadooni, rasva destilleerimisjääkide, rasvhapete C7 kuni C20, flumioksasiini, fluoksastrobiini, flurokloridooni, folpeedi, formetanaadi, giberelliinhappe, giberelliinide, heptamaloksüloglükaani, hüdrolüüsitud valkude, raudsulfaadi, metasakloori, metribusiini, milbemektiini, Paecilomyces lilacinus'e tüve 251, fenmedifaami, fosmeedi, metüülpirimifossi, taimeõlide/rapsiseemneõli, kaaliumvesinikkarbonaadi, propamokarbi, protiokonasooli, kvartsliiva, kalaõli, lõhna abil toimivate taimse või loomse päritoluga repellentide/lambarasva, S-metolakloori, liblikaliste hargnemata ahelaga feromoonide, tebukonasooli ja uurea heakskiidu kehtivusaja pikendamisega (EMPs kohaldatav tekst)

text:
                  7.5.2021

                  ET

                  Euroopa Liidu Teataja

                  L 160/89

         KOMISJONI RAKENDUSMÄÄRUS (EL) 2021/745,
         6. mai 2021,
         millega muudetakse rakendusmäärust (EL) nr 540/2011 seoses toimeainete alumiiniumammooniumsulfaadi, alumiiniumsilikaadi, beflubutamiidi, bentiavalikarbi, bifenasaadi, boskaliidi, kaltsiumkarbonaadi, kaptaani, süsinikdioksiidi, tsümoksaniili, dimetomorfi, etefooni, teepuuekstrakti, famoksadooni, rasva destilleerimisjääkide, rasvhapete C7 kuni C20, flumioksasiini, fluoksastrobiini, flurokloridooni, folpeedi, formetanaadi, giberelliinhappe, giberelliinide, heptamaloksüloglükaani, hüdrolüüsitud valkude, raudsulfaadi, metasakloori, metribusiini, milbemektiini, Paecilomyces lilacinus'e tüve 251, fenmedifaami, fosmeedi, metüülpirimifossi, taimeõlide/rapsiseemneõli, kaaliumvesinikkarbonaadi, propamokarbi, protiokonasooli, kvartsliiva, kalaõli, lõhna abil toimivate taimse või loomse päritoluga repellentide/lambarasva, S-metolakloori, liblikaliste hargnemata ahelaga feromoonide, tebukonasooli ja uurea heakskiidu kehtivusaja pikendamisega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 17 esimest lõiku,
         ning arvestades järgmist:

                     (1)

                     Komisjoni rakendusmääruse (EL) nr 540/2011 (2) lisa A osas on loetletud toimeained, mis loetakse määruse (EÜ) nr 1107/2009 alusel heakskiidetuks.

                     (2)

                     Komisjoni rakendusmäärusega (EL) 2020/869 (3) pikendati toimeainete famoksadooni ja flumioksasiini heakskiidu kehtivusaega 30. juunini 2021 ning toimeainete beflubutamiidi, bentiavalikarbi, bifenasaadi, boskaliidi, kaptaani, dimetomorfi, etefooni, fluoksastrobiini, folpeedi, formetanaadi, metribusiini, milbemektiini, Paecilomyces lilacinus’e tüve 251, fenmedifaami, fosmeedi, metüülpirimifossi, propamokarbi, protiokonasooli ja S-metolakloori heakskiidu kehtivusaega 31. juulini 2021. Komisjoni rakendusmäärusega (EL) 2020/1160 (4) pikendati toimeainete alumiiniumammooniumsulfaadi, alumiiniumsilikaadi, kaltsiumkarbonaadi, süsinikdioksiidi, teepuuekstrakti, rasva destilleerimisjääkide, rasvhapete C7 kuni C20, giberelliinhappe, giberelliinide, hüdrolüüsitud valkude, raudsulfaadi, taimeõlide/rapsiseemneõli, kaaliumvesinikkarbonaadi, kvartsliiva, kalaõli, lõhna abil toimivate taimse või loomse päritoluga repellentide/lambarasva, liblikaliste hargnemata ahelaga feromoonide, tebukonasooli ja uurea heakskiidu kehtivusaega 31. augustini 2021. Komisjoni rakendusmäärusega (EL) 2017/195 (5) pikendati toimeainete metasakloori ja tsümoksaniili heakskiidu kehtivusaega vastavalt 31. juulini 2021 ja 31. augustini 2021. Komisjoni rakendusmäärusega (EL) 2017/1527 (6) pikendati toimeaine heptamaloksüloglükaani heakskiidu kehtivusaega 31. maini 2021.

                     (3)

                     Komisjoni direktiivi 2011/34/EL (7) kohaselt aegub toimeaine flurokloridooni heakskiit 31. mail 2021.

                     (4)

                     Kõnealuste toimeainete heakskiidu pikendamise taotlused esitati vastavalt komisjoni rakendusmäärusele (EL) nr 844/2012 (8).

                     (5)

                     Kuna kõnealuste toimeainete hindamine on taotlejatest sõltumatutel põhjustel hilinenud, aegub nende ainete heakskiit tõenäoliselt enne heakskiidu pikendamist käsitleva otsuse vastuvõtmist. Seepärast on vaja pikendada nende toimeainete heakskiidu kehtivusaega.

                     (6)

                     Peale selle on vaja pikendada toimeainete bentiavalikarbi, kaltsiumkarbonaadi, dimetomorfi, etefooni, fluoksastrobiini, folpeedi, formetanaadi, giberelliinhappe, giberelliinide, metribusiini, milbemektiini, fenmedifaami, metüülpirimifossi, propamokarbi, protiokonasooli, S-metolakloori, liblikaliste hargnemata ahelaga feromoonide, tebukonasooli ja uurea heakskiidu kehtivusaega, et anda vajalikku aega kõnealuste toimeainete endokriinseid häireid põhjustavate omaduste hindamiseks vastavalt rakendusmääruses (EL) nr 844/2012 artiklites 13 ja 14 sätestatud menetlusele.

                     (7)

                     Juhtumite puhul, kus komisjon võtab vastu määruse, milles sätestatakse, et käesoleva määruse lisas osutatud toimeaine heakskiidu kehtivusaega ei pikendata, kuna heakskiitmise kriteeriumid ei ole täidetud, määrab komisjon asjaomase kehtivusaja lõpu samale kuupäevale, mis kehtis enne käesoleva määruse jõustumist, või kuupäevale, mil jõustub määrus, milles sätestatakse, et toimeaine kehtivusaega ei pikendata, olenevalt sellest, kumb kuupäev on hilisem. Juhtumite puhul, kus komisjon võtab vastu määruse, millega nähakse ette käesoleva määruse lisas osutatud toimeaine heakskiidu pikendamine, püüab komisjon kehtestada konkreetsetest asjaoludest lähtuvalt varaseima võimaliku kohaldamiskuupäeva.

                     (8)

                     Rakendusmäärust (EL) nr 540/2011 tuleks seega vastavalt muuta.

                     (9)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) nr 540/2011 lisa muudetakse vastavalt käesoleva määruse lisale.

            Artikkel 2
            Käesolev määrus jõustub kolmandal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 6. mai 2021

                  Komisjoni nimel

                  president

               Ursula VON DER LEYEN

            (1)  ELT L 309, 24.11.2009, lk 1.

            (2)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            (3)  Komisjoni 24. juuni 2020. aasta rakendusmäärus (EL) 2020/869, millega muudetakse rakendusmäärust (EL) nr 540/2011 seoses toimeainete beflubutamiidi, benalaksüüli, bentiavalikarbi, bifenasaadi, boskaliidi, bromoksüniili, kaptaani, tsüasofamiidi, dimetomorfi, etefooni, etoksasooli, famoksadooni, fenamifossi, flumioksasiini, fluoksastrobiini, folpeedi, formetanaadi, metribusiini, milbemektiini, Paecilomyces lilacinus’e tüve 251, fenmedifaami, fosmeedi, metüülpirimifossi, propamokarbi, protiokonasooli ja S-metolakloori heakskiidu kehtivusaja pikendamisega (ELT L 201, 25.6.2020, lk 7).

            (4)  Komisjoni 5. augusti 2020. aasta rakendusmäärus (EL) 2020/1160, millega muudetakse rakendusmäärust (EL) nr 540/2011 seoses toimeainete alumiiniumammooniumsulfaadi, alumiiniumsilikaadi, verejahu, kaltsiumkarbonaadi, süsinikdioksiidi, teepuuekstrakti, rasva destilleerimisjääkide, rasvhapete C7 kuni C20, küüslauguekstrakti, giberelliinhappe, giberelliinide, hüdrolüüsitud valkude, raudsulfaadi, kiiselguuri (kobediatomiit), taimeõlide/rapsiseemneõli, kaaliumvesinikkarbonaadi, kvartsliiva, kalaõli, lõhna abil toimivate taimse või loomse päritoluga repellentide/lambarasva, liblikaliste hargnemata ahelaga feromoonide, tebukonasooli ja uurea heakskiidu kehtivusaja pikendamisega (ELT L 257, 6.8.2020, lk 29).

            (5)  Komisjoni 3. veebruari 2017. aasta rakendusmäärus (EL) 2017/195, millega muudetakse rakendusmäärust (EL) nr 540/2011 seoses rakendusmääruse (EL) nr 686/2012 lisa B osas loetletud mitme toimeaine heakskiidu kehtivusaja pikendamisega (AIR IV pikendamisprogramm) (ELT L 31, 4.2.2017, lk 21).

            (6)  Komisjoni 6. septembri 2017. aasta rakendusmäärus (EL) 2017/1527, millega muudetakse rakendusmäärust (EL) nr 540/2011 seoses toimeainete tsüflufenamiidi, flupikoliidi, heptamaloksüloglükaani ja malatiooni heakskiidu kehtivusaja pikendamisega (ELT L 231, 7.9.2017, lk 3).

            (7)  Komisjoni 8. märtsi 2011. aasta direktiiv 2011/34/EL, millega muudetakse nõukogu direktiivi 91/414/EMÜ, et lisada toimeainete hulka flurokloridoon, ja komisjoni otsust 2008/934/EÜ (ELT L 62, 9.3.2011, lk 27).

            (8)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).

            LISA
            Rakendusmääruse (EL) nr 540/2011 lisa A osa muudetakse järgmiselt:

                        1)

                        35. reas asendatakse famoksadooni käsitleva kande kuuendas veerus („Heakskiitmise aegumine“) kuupäev tekstiga „30. juuni 2022“;

                        2)

                        39. reas asendatakse flumioksasiini käsitleva kande kuuendas veerus („Heakskiitmise aegumine“) kuupäev tekstiga „30. juuni 2022“;

                        3)

                        88. reas asendatakse fenmedifaami käsitleva kande kuuendas veerus („Heakskiitmise aegumine“) kuupäev tekstiga „31. juuli 2022“;

                        4)

                        97. reas asendatakse S-metolakloori käsitleva kande kuuendas veerus („Heakskiitmise aegumine“) kuupäev tekstiga „31. juuli 2022“;

                        5)

                        109. reas asendatakse bifenasaati käsitleva kande kuuendas veerus („Heakskiitmise aegumine“) kuupäev tekstiga „31. juuli 2022“;

                        6)

                        110. reas asendatakse milbemektiini käsitleva kande kuuendas veerus („Heakskiitmise aegumine“) kuupäev tekstiga „31. juuli 2022“;

                        7)

                        142. reas asendatakse etefooni käsitleva kande kuuendas veerus („Heakskiitmise aegumine“) kuupäev tekstiga „31. juuli 2022“;

                        8)

                        145. reas asendatakse kaptaani käsitleva kande kuuendas veerus („Heakskiitmise aegumine“) kuupäev tekstiga „31. juuli 2022“;

                        9)

                        146. reas asendatakse folpeeti käsitleva kande kuuendas veerus („Heakskiitmise aegumine“) kuupäev tekstiga „31. juuli 2022“;

                        10)

                        147. reas asendatakse formetanaati käsitleva kande kuuendas veerus („Heakskiitmise aegumine“) kuupäev tekstiga „31. juuli 2022“;

                        11)

                        150. reas asendatakse dimetomorfi käsitleva kande kuuendas veerus („Heakskiitmise aegumine“) kuupäev tekstiga „31. juuli 2022“;

                        12)

                        152. reas asendatakse metribusiini käsitleva kande kuuendas veerus („Heakskiitmise aegumine“) kuupäev tekstiga „31. juuli 2022“;

                        13)

                        153. reas asendatakse fosmeeti käsitleva kande kuuendas veerus („Heakskiitmise aegumine“) kuupäev tekstiga „31. juuli 2022“;

                        14)

                        154. reas asendatakse propamokarbi käsitleva kande kuuendas veerus („Heakskiitmise aegumine“) kuupäev tekstiga „31. juuli 2022“;

                        15)

                        156. reas asendatakse metüülpirimifossi käsitleva kande kuuendas veerus („Heakskiitmise aegumine“) kuupäev tekstiga „31. juuli 2022“;

                        16)

                        158. reas asendatakse beflubutamiidi käsitleva kande kuuendas veerus („Heakskiitmise aegumine“) kuupäev tekstiga „31. juuli 2022“;

                        17)

                        163. reas asendatakse bentiavalikarbi käsitleva kande kuuendas veerus („Heakskiitmise aegumine“) kuupäev tekstiga „31. juuli 2022“;

                        18)

                        164. reas asendatakse boskaliidi käsitleva kande kuuendas veerus („Heakskiitmise aegumine“) kuupäev tekstiga „31. juuli 2022“;

                        19)

                        166. reas asendatakse fluoksastrobiini käsitleva kande kuuendas veerus („Heakskiitmise aegumine“) kuupäev tekstiga „31. juuli 2022“;

                        20)

                        167. reas asendatakse Paecilomyces lilacinus'e tüve 251 käsitleva kande kuuendas veerus („Heakskiitmise aegumine“) kuupäev tekstiga „31. juuli 2022“;

                        21)

                        168. reas asendatakse protiokonasooli käsitleva kande kuuendas veerus („Heakskiitmise aegumine“) kuupäev tekstiga „31. juuli 2022“;

                        22)

                        217. reas asendatakse metasakloori käsitleva kande kuuendas veerus („heakskiitmise aegumine“) kuupäev järgmisega „31. juuli 2022“;

                        23)

                        219. reas asendatakse alumiiniumammooniumsulfaati käsitleva kande kuuendas veerus („Heakskiitmise aegumine“) kuupäev järgmisega „31. august 2022“;

                        24)

                        220. reas asendatakse alumiiniumsilikaati käsitleva kande kuuendas veerus („Heakskiitmise aegumine“) kuupäev järgmisega „31. august 2022“;

                        25)

                        224. reas asendatakse kaltsiumkarbonaati käsitleva kande kuuendas veerus („Heakskiitmise aegumine“) kuupäev järgmisega „31. august 2022“;

                        26)

                        225. reas asendatakse süsinikdioksiidi käsitleva kande kuuendas veerus („Heakskiitmise aegumine“) kuupäev järgmisega „31. august 2022“;

                        27)

                        228. reas asendatakse teepuuekstrakti käsitleva kande kuuendas veerus („Heakskiitmise aegumine“) kuupäev järgmisega „31. august 2022“;

                        28)

                        229. reas asendatakse rasva destilleerimisjääke käsitleva kande kuuendas veerus („Heakskiitmise aegumine“) kuupäev järgmisega „31. august 2022“;

                        29)

                        230. reas asendatakse rasvhappeid C7 kuni C20 käsitleva kande kuuendas veerus („Heakskiitmise aegumine“) kuupäev järgmisega „31. august 2022“;

                        30)

                        232. reas asendatakse giberelliinhapet käsitleva kande kuuendas veerus („Heakskiitmise aegumine“) kuupäev järgmisega „31. august 2022“;

                        31)

                        233. reas asendatakse giberelliine käsitleva kande kuuendas veerus („Heakskiitmise aegumine“) kuupäev järgmisega „31. august 2022“;

                        32)

                        234. reas asendatakse hüdrolüüsitud valke käsitleva kande kuuendas veerus („Heakskiitmise aegumine“) kuupäev järgmisega „31. august 2022“;

                        33)

                        235. reas asendatakse raudsulfaati käsitleva kande kuuendas veerus („Heakskiitmise aegumine“) kuupäev järgmisega „31. august 2022“;

                        34)

                        242. reas asendatakse taimeõlisid/rapsiseemneõli käsitleva kande kuuendas veerus („Heakskiitmise aegumine“) kuupäev järgmisega „31. august 2022“;

                        35)

                        244. reas asendatakse kaaliumvesinikkarbonaati käsitleva kande kuuendas veerus („Heakskiitmise aegumine“) kuupäev järgmisega „31. august 2022“;

                        36)

                        247. reas asendatakse kvartsliiva käsitleva kande kuuendas veerus („Heakskiitmise aegumine“) kuupäev järgmisega „31. august 2022“;

                        37)

                        248. reas asendatakse kalaõli käsitleva kande kuuendas veerus („Heakskiitmise aegumine“) kuupäev järgmisega „31. august 2022“;

                        38)

                        249. reas asendatakse lõhna abil toimivaid taimse või loomse päritoluga repellente/lambarasva käsitleva kande kuuendas veerus („Heakskiitmise aegumine“) kuupäev järgmisega „31. august 2022“;

                        39)

                        255. reas asendatakse liblikaliste hargnemata ahelaga feromoone käsitleva kande kuuendas veerus („Heakskiitmise aegumine“) kuupäev järgmisega „31. august 2022“;

                        40)

                        263. reas asendatakse tsümoksaniili käsitleva kande kuuendas veerus („heakskiitmise aegumine“) kuupäev järgmisega „31. august 2022“;

                        41)

                        268. reas asendatakse tebukonasooli käsitleva kande kuuendas veerus („Heakskiitmise aegumine“) kuupäev tekstiga „31. august 2022“.

                        42)

                        257. reas asendatakse uureat käsitleva kande kuuendas veerus („heakskiitmise aegumine“) kuupäev järgmisega „31. august 2022“;

                        43)

                        298. reas asendatakse heptamaloksüloglükaani käsitleva kande kuuendas veerus („Heakskiitmise aegumine“) kuupäev tekstiga „31. mai 2022“;

                        44)

                        354. reas asendatakse flurokloridooni käsitleva kande kuuendas veerus („Heakskiitmise aegumine“) kuupäev tekstiga „31. mai 2022“.


title: Komisjoni rakendusmäärus (EL) 2021/1446, 3. september 2021, millega parandatakse rakendusmäärusi (EL) nr 540/2011 ja (EL) nr 563/2014 seoses põhiaine kitosaanvesinikkloriidi CASi numbriga (EMPs kohaldatav tekst)

text:
                  6.9.2021

                  ET

                  Euroopa Liidu Teataja

                  L 313/9

         KOMISJONI RAKENDUSMÄÄRUS (EL) 2021/1446,
         3. september 2021,
         millega parandatakse rakendusmäärusi (EL) nr 540/2011 ja (EL) nr 563/2014 seoses põhiaine kitosaanvesinikkloriidi CASi numbriga
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 23 lõiget 5 koostoimes artikli 13 lõikega 2 ja artikli 78 lõikega 2,
         ning arvestades järgmist:

                     (1)

                     Komisjoni rakendusmäärusega (EL) nr 563/2014 (2) kiideti põhiainena heaks kitosaanvesinikkloriid ning lisati see komisjoni rakendusmääruse (EL) nr 540/2011 (3) lisasse.

                     (2)

                     Pärast rakendusmääruse (EL) nr 563/2014 jõustumist täheldati viga seoses põhiaine kitosaanvesinikkloriidi CASi numbriga (Chemical Abstracts Number of the American Chemical Society), mis on esitatud rakendusmääruse (EL) nr 563/2014 lisades.

                     (3)

                     CASi number on keemilise aine kordumatu tunnus, mida kasutatakse ka taimekaitses kasutatavate toimeainete identifitseerimiseks; seda kasutatakse viitena kemikaalidega kauplemisel ja nende reguleerimisel kogu maailmas ning see ei piirdu üksnes pestitsiididega.

                     (4)

                     Üldnimetuse ja tunnuskoodide veerus on märge „Kitosaanvesinikkloriid CASi nr: 9012-76–4“. CASi number 9012-76–4 on siiski antud ainele nimega kitosaan, kuid kitosaanvesinikkloriidi CASi number on 70694-72–3. Kuna kemikaalide käitlemisel ja nendega kauplemisel võib tekkida segadus aine identifitseerimisel, on vaja CASi number parandada rakendusmääruses (EL) nr 563/2014 ja sellest tulenevalt rakendusmääruses (EL) nr 540/2011.

                     (5)

                     Selguse huvides on asjakohane asendada rakendusmääruse (EL) nr 563/2014 I lisa ja vastav kanne rakendusmääruse (EL) nr 540/2011 lisa C osas.

                     (6)

                     Ettevõtjate ja täitevasutuste jaoks loodava selguse ja õiguskindluse huvides peaks käesolev määrus jõustuma võimalikult kiiresti.

                     (7)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) nr 563/2014 parandus
            Rakendusmääruse (EL) nr 563/2014 I lisa parandatakse vastavalt käesoleva määruse I lisale.

            Artikkel 2
            Rakendusmääruse (EL) nr 540/2011 parandus
            Rakendusmääruse (EL) nr 540/2011 lisa parandatakse vastavalt käesoleva määruse II lisale.

            Artikkel 3

                  Jõustumine

            Käesolev määrus jõustub Euroopa Liidu Teatajas avaldamise päeval.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. september 2021

                  Komisjoni nimel

                  president

               Ursula VON DER LEYEN

            (1)  ELT L 309, 24.11.2009, lk 1.

            (2)  Komisjoni 23. mai 2014. aasta rakendusmäärus (EL) nr 563/2014, millega kiidetakse heaks põhiaine kitosaan-vesinikkloriid kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmäärust (EL) nr 540/2011 (ELT L 156, 24.5.2014, lk 5).

            (3)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            I LISA
            Rakendusmääruse (EL) nr 563/2014 I lisa asendatakse järgmisega:

                           „Üldnimetus, tunnuskoodid

                           IUPACi nimetus

                           Puhtus  (1)

                           Heakskiitmise kuupäev

                           Erisätted

                           Kitosaan-vesinikkloriid
                           CASi nr: 70694-72–3

                           Ei kohaldata

                           Euroopa Farmakopöa
                           Raskmetallide suurim sisaldus: 40 ppm

                           1. juuli 2014

                           Kitosaan-vesinikkloriid peab vastama Euroopa Parlamendi ja nõukogu määruse (EÜ) nr 1069/2009  (2) ja komisjoni määruse (EL) nr 142/2011  (3) nõuetele.
                           Kitosaan-vesinikkloriidi võib kasutada vastavalt konkreetsetele tingimustele, mis on esitatud kitosaan-vesinikkloriidi läbivaatamisaruande (SANCO/12388/2013) järeldustes ning eriti selle I ja II liites, nagu need on formuleeritud alalises toiduahela ja loomatervishoiu komitees 20. märtsil 2014.“

               (1)  Täiendavad andmed põhiaine määratluse, spetsifikatsiooni ja kasutamise kohta on esitatud läbivaatamisaruandes.

               (2)  ELT L 300, 14.11.2009, lk 1.

               (3)  ELT L 54, 26.2.2011, lk 1.

            II LISA
            Rakendusmääruse (EL) nr 540/2011 lisa C osas asendatakse kitosaanvesinikkloriidi käsitlev kanne 2 järgmise kandega:

                           Nr

                           Üldnimetus, tunnuskoodid

                           IUPACi nimetus

                           Puhtus (1)

                           Heakskiitmise kuupäev

                           Erisätted

                           „2

                           Kitosaan-vesinikkloriid
                           CASi nr: 70694-72–3

                           Ei kohaldata

                           Euroopa Farmakopöa
                           Raskmetallide suurim sisaldus: 40 ppm

                           1. juuli 2014

                           Kitosaan-vesinikkloriid peab vastama määruse (EÜ) nr 1069/2009 ja määruse (EL) nr 142/2011 nõuetele.
                           Kitosaan-vesinikkloriidi võib kasutada vastavalt konkreetsetele tingimustele, mis on esitatud kitosaan-vesinikkloriidi läbivaatamisaruande (SANCO/12388/2013) järeldustes ning eriti selle I ja II liites, nagu need on formuleeritud alalises toiduahela ja loomatervishoiu komitees 20. märtsil 2014.“

               (1)  Täiendavad andmed põhiaine määratluse, spetsifikatsiooni ja kasutamise kohta on esitatud läbivaatamisaruandes.


title: Komisjoni rakendusmäärus (EL) 2021/1447, 3. september 2021, millega muudetakse rakendusmäärust (EL) 2020/1534, millega pärast Euroopa Parlamendi ja nõukogu määruse (EL) 2016/1036 artikli 11 lõike 2 kohast aegumise läbivaatamist kehtestatakse lõplik dumpinguvastane tollimaks Hiina Rahvavabariigist pärit teatavate töödeldud ja konserveeritud tsitrusviljade (mandariinid jne) impordi suhtes

text:
                  6.9.2021

                  ET

                  Euroopa Liidu Teataja

                  L 313/13

         KOMISJONI RAKENDUSMÄÄRUS (EL) 2021/1447,
         3. september 2021,
         millega muudetakse rakendusmäärust (EL) 2020/1534, millega pärast Euroopa Parlamendi ja nõukogu määruse (EL) 2016/1036 artikli 11 lõike 2 kohast aegumise läbivaatamist kehtestatakse lõplik dumpinguvastane tollimaks Hiina Rahvavabariigist pärit teatavate töödeldud ja konserveeritud tsitrusviljade (mandariinid jne) impordi suhtes
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed, (1) eriti selle artikli 14 lõiget 1,
         ning arvestades järgmist:

                     (1)

                     Hiina Rahvavabariigist pärit teatavate töödeldud ja konserveeritud tsitrusviljade (mandariinid jne) impordi suhtes kohaldatakse lõplikku dumpinguvastast tollimaksu, mis on kehtestatud komisjoni rakendusmäärusega (EL) 2020/1534 (2).

                     (2)

                     Hiina Rahvavabariigis asuv äriühing Toyoshima Share Yidu Foods Co., Ltd, (3) TARICi (4) lisakood A889, kelle teatavate töödeldud ja konserveeritud tsitrusviljade (mandariinid jne) ekspordi suhtes liitu kohaldatakse dumpinguvastast tollimaksu 499,6 eurot toote netokaalu tonni kohta, teatas komisjonile, et ta on alates 22. jaanuarist 2008 muutnud oma nime ja see on nüüd „Hubei Fomdas Foods Co., Ltd, Yidu, Hubei“.

                     (3)

                     Pärast nimemuutust palus kõnealune äriühing 31. märtsil 2021 komisjonilt kinnitust, et nimemuutus ei mõjuta tema õigust koostööd tegevate eksportivate tootjate suhtes kohaldatavale tollimaksumäärale, mida tema suhtes kohaldati eelmise nime all. Äriühing märkis konkreetselt, et taotleb nimemuutuse jõustumist alates komisjonile taotluse esitamise kuupäevast, 31. märtsist 2021.

                     (4)

                     Komisjon vaatas saadud teabe läbi ja jõudis järeldusele, et nimemuutus on asjaomastes ametiasutustes nõuetekohaselt registreeritud ning uusi suhteid teiste äriühingurühmadega, mida komisjon ei ole uurinud, pole selle tagajärjel loodud. Seega ei mõjuta nimemuutus rakendusmääruse (EL) 2020/1534 järeldusi ega eelkõige äriühingu suhtes kohaldatava dumpinguvastase tollimaksu määra.

                     (5)

                     Võttes arvesse eespool põhjenduses esitatud kaalutlusi, pidas komisjon asjakohaseks muuta rakendusmäärust (EL) 2020/1534, et kajastada selle äriühingu muutunud nime, kellele oli varem määratud TARICi lisakood A889.

                     (6)

                     Käesoleva määrusega ettenähtud meetmed on kooskõlas määruse (EL) 2016/1036 artikli 15 lõike 1 alusel loodud komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               1.   Rakendusmääruse (EL) 2020/1534 lisa muudetakse järgmiselt.

                  „Toyoshima Share Yidu Foods Co.“

               asendatakse järgmisega:

                  „Hubei Fomdas Foods Co., Ltd, Yidu, Hubei“.

               2.   TARICi lisakoodi A889, mis oli varem määratud äriühingule Toyoshima Share Yidu Foods Co., Ltd, kohaldatakse alates 31. märtsist 2021 äriühingu Hubei Fomdas Foods Co., Ltd, Yidu, Hubei suhtes. Äriühingu Hubei Fomdas Foods Co., Ltd, Yidu, Hubei toodete impordilt makstud lõplik tollimaks, mis ületab komisjoni rakendusmääruse (EL) 2020/1534 artikli 1 lõikega 2 äriühingu Toyoshima Share Yidu Foods Co suhtes kehtestatud dumpinguvastast tollimaksu, makstakse tagasi või seda vähendatakse vastavalt kohaldatavatele tollialastele õigusaktidele.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. september 2021

                  Komisjoni nimel

                  President

               Ursula VON DER LEYEN

            (1)  ELT L 176, 30.6.2016, lk 21.

            (2)  Komisjoni 21. oktoobri 2020. aasta rakendusmäärus (EL) 2020/1534, millega pärast Euroopa Parlamendi ja nõukogu määruse (EL) 2016/1036 artikli 11 lõike 2 kohast aegumise läbivaatamist kehtestatakse lõplik dumpinguvastane tollimaks Hiina Rahvavabariigist pärit teatavate töödeldud ja konserveeritud tsitrusviljade (mandariinid jne) impordi suhtes (ELT L 351, 22.10.2020, lk 2).

            (3)  See äriühing on nimetatud komisjoni rakendusmääruse (EL) 2020/1534 lisas valimist välja jäänud koostööd tegeva eksportiva tootjana.

            (4)  Euroopa Liidu integreeritud tariifistik.


title: Komisjoni rakendusmäärus (EL) 2021/1448, 3. september 2021, millega pikendatakse madala riskiastmega toimeaine kaltsiumkarbonaadi heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst)

text:
                  6.9.2021

                  ET

                  Euroopa Liidu Teataja

                  L 313/15

         KOMISJONI RAKENDUSMÄÄRUS (EL) 2021/1448,
         3. september 2021,
         millega pikendatakse madala riskiastmega toimeaine kaltsiumkarbonaadi heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 20 lõiget 1 koostoimes artikli 22 lõikega 1,
         ning arvestades järgmist:

                     (1)

                     Komisjoni direktiiviga 2008/127/EÜ (2) lisati toimeaine kaltsiumkarbonaat nõukogu direktiivi 91/414/EMÜ (3) I lisasse.

                     (2)

                     Direktiivi 91/414/EMÜ I lisasse kantud toimeained loetakse määruse (EÜ) nr 1107/2009 alusel heaks kiidetuks ja need on loetletud komisjoni rakendusmääruse (EL) nr 540/2011 (4) lisa A osas.

                     (3)

                     Toimeaine kaltsiumkarbonaadi heakskiit, nagu on sätestatud rakendusmääruse (EL) nr 540/2011 lisa A osas, aegub 31. augustil 2022.

                     (4)

                     Komisjoni rakendusmääruse (EL) nr 844/2012 (5) artikli 1 kohaselt on kõnealuses artiklis sätestatud ajavahemiku jooksul esitatud taotlus toimeaine kaltsiumkarbonaadi heakskiidu pikendamiseks.

                     (5)

                     Taotleja esitas täiendavad toimikud, mis on nõutud vastavalt rakendusmääruse (EL) nr 844/2012 artiklile 6. Referentliikmesriik leidis, et taotlus on täielik.

                     (6)

                     Referentliikmesriik koostas kaasreferentliikmesriigiga konsulteerides pikendamise hindamisaruande kavandi ning esitas selle 23. oktoobril 2019 Euroopa Toiduohutusametile (edaspidi „toiduohutusamet“) ja komisjonile. Toiduohutusamet tegi täiendava kokkuvõtliku toimiku üldsusele kättesaadavaks. Samuti edastas toiduohutusamet pikendamise hindamisaruande kavandi taotlejale ja liikmesriikidele märkuste esitamiseks ning algatas selle kohta avaliku arutelu. Toiduohutusamet edastas saadud märkused komisjonile.

                     (7)

                     9. veebruaril 2021 esitas toiduohutusamet komisjonile oma järelduse (6) selle kohta, kas kaltsiumkarbonaat võib eeldatavalt vastata määruse (EÜ) nr 1107/2009 artiklis 4 sätestatud heakskiitmise kriteeriumidele.

                     (8)

                     Komisjon esitas 19. mail 2021 pikendamisaruande ja määruse eelnõu kaltsiumkarbonaadi kohta alalisele taime-, looma-, toidu- ja söödakomiteele.

                     (9)

                     Komisjon palus taotlejal esitada oma märkused toiduohutusameti järelduse kohta ning kooskõlas rakendusmääruse (EL) nr 844/2012 artikli 14 lõike 1 kolmanda lõiguga pikendamisaruande kohta. Taotleja esitas oma märkused ja need on põhjalikult läbi vaadatud.

                     (10)

                     Vähemalt ühe toimeainet kaltsiumkarbonaati sisaldava taimekaitsevahendi puhul on ühe või mitme esitatud kasutusalaga seoses leidnud kinnitust, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud.

                     (11)

                     Kaltsiumkarbonaadi heakskiidu pikendamise riskihindamine põhineb esitatud kasutusalade piiratud hulgal, mis siiski ei piira kasutusalasid, mida kaltsiumkarbonaati sisaldavate taimekaitsevahendite puhul võidakse lubada. Seega on asjakohane kaotada piirang kasutada kõnealust toimeainet üksnes repellendina.

                     (12)

                     Lisaks leiab komisjon, et kaltsiumkarbonaat on madala riskiastmega toimeaine vastavalt määruse (EÜ) nr 1107/2009 artiklile 22. Kaltsiumkarbonaat ei ole probleemne aine ja vastab tingimustele, mis on sätestatud määruse (EÜ) nr 1107/2009 II lisa punktis 5.1. Seepärast on asjakohane pikendada kaltsiumkarbonaadi kui madala riskiastmega aine heakskiitu.

                     (13)

                     Rakendusmäärust (EL) nr 540/2011 tuleks seega vastavalt muuta.

                     (14)

                     Komisjoni rakendusmäärusega (EL) 2021/745 (7) pikendati kaltsiumkarbonaadi heakskiidu kehtivusaega kuni 31. augustini 2022, et heakskiidu pikendamise saaks lõpule viia enne kõnealuse toimeaine heakskiidu aegumist. Võttes arvesse, et heakskiidu pikendamise otsus on võetud vastu enne heakskiidu pikendatud kehtivusaja lõppkuupäeva, tuleks käesolevat määrust kohaldada alates sellest varasemast kuupäevast.

                     (15)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Toimeaine heakskiidu pikendamine
            I lisas kirjeldatud toimeaine kaltsiumkarbonaadi kui madala riskiastmega aine heakskiitu pikendatakse.

            Artikkel 2
            Rakendusmääruse (EL) nr 540/2011 muutmine
            Rakendusmääruse (EL) nr 540/2011 lisa muudetakse vastavalt käesoleva määruse II lisale.

            Artikkel 3
            Jõustumine ja kohaldamise alguskuupäev
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 1. novembrist 2021.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. september 2021

                  Komisjoni nimel

                  president

               Ursula VON DER LEYEN

            (1)  ELT L 309, 24.11.2009, lk 1.

            (2)  Komisjoni 18. detsembri 2008. aasta direktiiv 2008/127/EÜ, millega muudetakse nõukogu direktiivi 91/414/EMÜ mitme toimeaine lisamisega (ELT L 344, 20.12.2008, lk 89).

            (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).

            (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            (5)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).

            (6)  EFSA Journal 2021; 19(4):6500. Kättesaadav internetis aadressil: www.efsa.europa.eu.

            (7)  Komisjoni 6. mai 2021. aasta rakendusmäärus (EL) 2021/745, millega muudetakse rakendusmäärust (EL) nr 540/2011 seoses toimeainete alumiiniumammooniumsulfaadi, alumiiniumsilikaadi, beflubutamiidi, bentiavalikarbi, bifenasaadi, boskaliidi, kaltsiumkarbonaadi, kaptaani, süsinikdioksiidi, tsümoksaniili, dimetomorfi, etefooni, teepuuekstrakti, famoksadooni, rasva destilleerimisjääkide, rasvhapete C7 kuni C20, flumioksasiini, fluoksastrobiini, flurokloridooni, folpeedi, formetanaadi, giberelliinhappe, giberelliinide, heptamaloksüloglükaani, hüdrolüüsitud valkude, raudsulfaadi, metasakloori, metribusiini, milbemektiini, Paecilomyces lilacinus’e tüve 251, fenmedifaami, fosmeedi, metüülpirimifossi, taimeõlide/rapsiseemneõli, kaaliumvesinikkarbonaadi, propamokarbi, protiokonasooli, kvartsliiva, kalaõli, lõhna abil toimivate taimse või loomse päritoluga repellentide/lambarasva, S-metolakloori, liblikaliste hargnemata ahelaga feromoonide, tebukonasooli ja uurea heakskiidu kehtivusaja pikendamisega (ELT L 160, 7.5.2021, lk 89.).

            I LISA

                           Üldnimetus, tunnuskoodid

                           IUPACi nimetus

                        Puhtus  (1)

                           Heakskiitmine

                           Heakskiitmise aegumine

                           Erisätted

                        Kaltsiumkarbonaat
                        CASi nr 471–34-1
                        CIPACi nr 843

                        IUPACi nimetus: kaltsiumkarbonaat

                        950 g/kg

                           1. november 2021

                           31. oktoober 2036

                        Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse kaltsiumkarbonaadi heakskiidu pikendamise aruande järeldusi, eelkõige selle I ja II liidet.

               (1)  Täiendavad andmed toimeaine identifitseerimiseks ja toimeaine omadused on esitatud pikendamisaruandes.

            II LISA
            Komisjoni rakendusmääruse (EL) nr 540/2011 lisa muudetakse järgmiselt:

                        1)

                        A osast jäetakse välja kanne 224 kaltsiumkarbonaadi kohta;

                        2)

                        D osasse lisatakse järgmine kanne:

                                       Number

                                       Üldnimetus, tunnuskoodid

                                       IUPACi nimetus

                                       Puhtus

                                       Heakskiitmise kuupäev

                                       Heakskiidu aegumine

                                       Erisätted

                                    „31

                                    Kaltsiumkarbonaat
                                    CASi nr 471–34-1
                                    CIPACi nr 843

                                    IUPACi nimetus: kaltsiumkarbonaat

                                    950 g/kg

                                    1. november 2021

                                       31. oktoober 2036

                                    Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse kaltsiumkarbonaadi heakskiidu pikendamise aruande järeldusi, eelkõige selle I ja II liidet.“


title: Komisjoni rakendusmäärus (EL) 2021/1449, 3. september 2021, millega muudetakse rakendusmäärust (EL) nr 540/2011 seoses toimeainete 2-fenüülfenooli (sealhulgas selle soolad, näiteks naatriumsool), 8-hüdroksükinoliini, amidosulfurooni, bifenoksi, kloormekvaadi, klorotolurooni, klofentesiini, klomasooni, tsüpermetriini, daminosiidi, deltametriini, dikamba, difenokonasooli, diflufenikaani, dimetakloori, etofeenproksi, fenoksaprop-P, fenpropidiini, fludioksoniili, flufenatseedi, fostiasaadi, indoksakarbi, lenatsiili, MCPA, MCPB, nikosulfurooni, parafiinõlide, parafiinõli, penkonasooli, pikloraami, propakvisafopi, prosulfokarbi, kvisalofop-P-etüüli, kvisalofop-P-tefurüüli, väävli, tetrakonasooli, triallaadi, triflusulfurooni ja tritosulfurooni heakskiidu kehtivusaja pikendamisega (EMPs kohaldatav tekst)

text:
                  6.9.2021

                  ET

                  Euroopa Liidu Teataja

                  L 313/20

         KOMISJONI RAKENDUSMÄÄRUS (EL) 2021/1449,
         3. september 2021,
         millega muudetakse rakendusmäärust (EL) nr 540/2011 seoses toimeainete 2-fenüülfenooli (sealhulgas selle soolad, näiteks naatriumsool), 8-hüdroksükinoliini, amidosulfurooni, bifenoksi, kloormekvaadi, klorotolurooni, klofentesiini, klomasooni, tsüpermetriini, daminosiidi, deltametriini, dikamba, difenokonasooli, diflufenikaani, dimetakloori, etofeenproksi, fenoksaprop-P, fenpropidiini, fludioksoniili, flufenatseedi, fostiasaadi, indoksakarbi, lenatsiili, MCPA, MCPB, nikosulfurooni, parafiinõlide, parafiinõli, penkonasooli, pikloraami, propakvisafopi, prosulfokarbi, kvisalofop-P-etüüli, kvisalofop-P-tefurüüli, väävli, tetrakonasooli, triallaadi, triflusulfurooni ja tritosulfurooni heakskiidu kehtivusaja pikendamisega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 17 esimest lõiku,
         ning arvestades järgmist:

                     (1)

                     Komisjoni rakendusmääruse (EL) nr 540/2011 (2) lisa A osas on loetletud toimeained, mis loetakse määruse (EÜ) nr 1107/2009 alusel heakskiidetuks.

                     (2)

                     Komisjoni rakendusmäärusega (EL) 2020/1511 (3) pikendati toimeainete klorotolurooni, klomasooni, tsüpermetriini, daminosiidi, deltametriini, fludioksoniili, flufenatseedi, fostiasaadi, indoksakarbi, MCPA, MCPB ja prosulfokarbi heakskiidu kehtivusaega 31. oktoobrini 2021, toimeaine triotosulfurooni heakskiidu kehtivusaega 30. novembrini 2021 ning toimeainete amidosulfurooni, bifenoksi, klofentesiini, dikamba, difenokonasooli, diflufenikaani, fenoksaprop-P, fenpropidiini, lenatsiili, nikosulfurooni, parafiinõlide, pikloraami, väävli ja triflusulfurooni heakskiidu kehtivusaega 31. detsembrini 2021. Komisjoni rakendusmäärusega (EL) 2020/2104 (4) pikendati toimeaine parafiinõli heakskiidu kehtivusaega 31. detsembrini 2021. Komisjoni rakendusmäärusega (EL) 2017/555 (5) pikendati toimeainete kloormekvaadi, propakvisafopi ja kvisalofop-P-etüüli heakskiidu kehtivusaega 30. novembrini 2021 ning toimeainete 2-fenüülfenooli (sealhulgas selle soolad, näiteks naatriumsool), dimetakloori, etofeenproksi, penkonasooli, tetrakonasooli ja triallaadi heakskiidu kehtivusaega 31. detsembrini 2021. Komisjoni rakendusmäärusega (EL) 2017/1530 (6) pikendati toimeaine kvisalofop-P-tefurüüli heakskiidu kehtivusaega 30. novembrini 2021.

                     (3)

                     Komisjoni rakendusmääruse (EL) nr 993/2011 (7) kohaselt aegub toimeaine 8-hüdroksükinoliini heakskiit 31. detsembril 2021.

                     (4)

                     Kõnealuste toimeainete heakskiidu pikendamise taotlused esitati vastavalt komisjoni rakendusmäärusele (EL) nr 844/2012 (8).

                     (5)

                     Kuna kõnealuste toimeainete hindamine on taotlejatest sõltumatutel põhjustel hilinenud, aegub nende ainete heakskiit tõenäoliselt enne heakskiidu pikendamist käsitleva otsuse vastuvõtmist. Seepärast on vaja pikendada nende toimeainete heakskiidu kehtivusaega.

                     (6)

                     Lisaks on vaja pikendada toimeainete 2-fenüülfenooli (sealhulgas selle soolad, näiteks naatriumsool), 8-hüdroksükinoliini, amidosulfurooni, klofentesiini, klomasooni, daminosiidi, fenoksaprop-P, fludioksoniili, flufenatseedi, lenatsiili, triflusulfurooni ja tritosulfurooni heakskiidu kehtivusaega, et anda aega, mis on vajalik endokriinseid häireid põhjustavate omaduste hindamiseks vastavalt rakendusmääruse (EL) nr 844/2012 artiklites 13 ja 14 sätestatud menetlusele.

                     (7)

                     Juhtumite puhul, kus komisjon võtab vastu määruse, milles sätestatakse, et käesoleva määruse lisas osutatud toimeaine heakskiidu kehtivusaega ei pikendata, kuna heakskiitmise kriteeriumid ei ole täidetud, määrab komisjon asjaomase kehtivusaja lõpu samale kuupäevale, mis kehtis enne käesoleva määruse jõustumist, või kuupäevale, mil jõustub määrus, milles sätestatakse, et toimeaine kehtivusaega ei pikendata, olenevalt sellest, kumb kuupäev on hilisem. Juhtumite puhul, kus komisjon võtab vastu määruse, millega nähakse ette käesoleva määruse lisas osutatud toimeaine heakskiidu pikendamine, püüab komisjon kehtestada konkreetsetest asjaoludest lähtuvalt varaseima võimaliku kohaldamiskuupäeva.

                     (8)

                     Rakendusmäärust (EL) nr 540/2011 tuleks seega vastavalt muuta.

                     (9)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) nr 540/2011 lisa muudetakse vastavalt käesoleva määruse lisale.

            Artikkel 2
            Käesolev määrus jõustub kolmandal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. september 2021

                  Komisjoni nimel

                  president

               Ursula VON DER LEYEN

            (1)  ELT L 309, 24.11.2009, lk 1.

            (2)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            (3)  Komisjoni 16. oktoobri 2020. aasta rakendusmäärus (EL) 2020/1511, millega muudetakse rakendusmäärust (EL) nr 540/2011 seoses toimeainete amidosulfurooni, bifenoksi, klorotolurooni, klofentesiini, klomasooni, tsüpermetriini, daminosiidi, deltametriini, dikamba, difenokonasooli, diflufenikaani, fenoksaprop-P, fenpropidiini, fludioksoniili, flufenatseedi, fostiasaadi, indoksakarbi, lenatsiili, MCPA, MCPB, nikosulfurooni, parafiinõlide, pikloraami, prosulfokarbi, väävli, triflusulfurooni ja tritosulfurooni heakskiidu kehtivusaja pikendamisega (ELT L 344, 19.10.2020, lk 18).

            (4)  Komisjoni 15. detsembri 2020. aasta rakendusmäärus (EL) 2020/2104, millega muudetakse rakendusmäärust (EL) nr 540/2011 seoses toimeaine parafiinõli heakskiidu kehtivusaja pikendamisega (ELT L 425, 16.12.2020, lk 93).

            (5)  Komisjoni 24. märtsi 2017. aasta rakendusmäärus (EL) 2017/555, millega muudetakse rakendusmäärust (EL) nr 540/2011 seoses rakendusmääruse (EL) nr 686/2012 lisa B osas loetletud mitme toimeaine heakskiidu kehtivusaja pikendamisega (AIR IV pikendamisprogramm) (ELT L 80, 25.3.2017, lk 1).

            (6)  Komisjoni 7. septembri 2017. aasta rakendusmäärus (EL) 2017/1530, millega muudetakse rakendusmäärust (EL) nr 540/2011 seoses toimeaine kvisalofop-P-tefurüüli heakskiidu kehtivusaja pikendamisega (ELT L 232, 8.9.2017, lk 4).

            (7)  Komisjoni 6. oktoobri 2011. aasta rakendusmäärus (EL) nr 993/2011, millega kiidetakse heaks toimeaine 8-hüdroksükinoliin vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (ELT L 263, 7.10.2011, lk 1).

            (8)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).

            LISA
            Rakendusmääruse (EL) nr 540/2011 lisa A. osa muudetakse järgmiselt:

                        1)

                        18. reas asendatakse 8-hüdroksükinoliini käsitleva kande kuuendas veerus („Heakskiitmise aegumine“) kuupäev tekstiga „31. detsember 2022“;

                        2)

                        40. reas asendatakse deltametriini käsitleva kande kuuendas veerus („Heakskiitmise aegumine“) kuupäev tekstiga „31. oktoober 2022“;

                        3)

                        65. reas asendatakse flufenatseeti käsitleva kande kuuendas veerus („Heakskiitmise aegumine“) kuupäev tekstiga „31. oktoober 2022“;

                        4)

                        69. reas asendatakse fostiasaati käsitleva kande kuuendas veerus („Heakskiitmise aegumine“) kuupäev tekstiga „31. oktoober 2022“;

                        5)

                        102. reas asendatakse klorotolurooni käsitleva kande kuuendas veerus („Heakskiitmise aegumine“) kuupäev tekstiga „31. oktoober 2022“;

                        6)

                        103. reas asendatakse tsüpermetriini käsitleva kande kuuendas veerus („Heakskiitmise aegumine“) kuupäev tekstiga „31. oktoober 2022“;

                        7)

                        104. reas asendatakse daminosiidi käsitleva kande kuuendas veerus („Heakskiitmise aegumine“) kuupäev tekstiga „31. oktoober 2022“;

                        8)

                        107. reas asendatakse MCPA-d käsitleva kande kuuendas veerus („Heakskiitmise aegumine“) kuupäev tekstiga „31. oktoober 2022“;

                        9)

                        108. reas asendatakse MCPB-d käsitleva kande kuuendas veerus („Heakskiitmise aegumine“) kuupäev tekstiga „31. oktoober 2022“;

                        10)

                        119. reas asendatakse indoksakarbi käsitleva kande kuuendas veerus („Heakskiitmise aegumine“) kuupäev tekstiga „31. oktoober 2022“;

                        11)

                        160. reas asendatakse prosulfokarbi käsitleva kande kuuendas veerus („Heakskiitmise aegumine“) kuupäev tekstiga „31. oktoober 2022“;

                        12)

                        161. reas asendatakse fludioksoniili käsitleva kande kuuendas veerus („Heakskiitmise aegumine“) kuupäev tekstiga „31. oktoober 2022“;

                        13)

                        162. reas asendatakse klomasooni käsitleva kande kuuendas veerus („Heakskiitmise aegumine“) kuupäev tekstiga „31. oktoober 2022“;

                        14)

                        169. reas asendatakse amidosulfurooni käsitleva kande kuuendas veerus („Heakskiitmise aegumine“) kuupäev tekstiga „31. detsember 2022“;

                        15)

                        170. reas asendatakse nikosulfurooni käsitleva kande kuuendas veerus („Heakskiitmise aegumine“) kuupäev tekstiga „31. detsember 2022“;

                        16)

                        171. reas asendatakse klofentesiini käsitleva kande kuuendas veerus („Heakskiitmise aegumine“) kuupäev tekstiga „31. detsember 2022“;

                        17)

                        172. reas asendatakse dikambat käsitleva kande kuuendas veerus („Heakskiitmise aegumine“) kuupäev tekstiga „31. detsember 2022“;

                        18)

                        173. reas asendatakse difenokonasooli käsitleva kande kuuendas veerus („Heakskiitmise aegumine“) kuupäev tekstiga „31. detsember 2022“;

                        19)

                        176. reas asendatakse lenatsiili käsitleva kande kuuendas veerus („Heakskiitmise aegumine“) kuupäev tekstiga „31. detsember 2022“;

                        20)

                        178. reas asendatakse pikloraami käsitleva kande kuuendas veerus („Heakskiitmise aegumine“) kuupäev tekstiga „31. detsember 2022“;

                        21)

                        180. reas asendatakse bifenoksi käsitleva kande kuuendas veerus („Heakskiitmise aegumine“) kuupäev tekstiga „31. detsember 2022“;

                        22)

                        181. reas asendatakse diflufenikaani käsitleva kande kuuendas veerus („Heakskiitmise aegumine“) kuupäev tekstiga „31. detsember 2022“;

                        23)

                        182. reas asendatakse fenoksaprop-P-d käsitleva kande kuuendas veerus („Heakskiitmise aegumine“) kuupäev tekstiga „31. detsember 2022“;

                        24)

                        183. reas asendatakse fenpropidiini käsitleva kande kuuendas veerus („Heakskiitmise aegumine“) kuupäev tekstiga „31. detsember 2022“;

                        25)

                        186. reas asendatakse tritosulfurooni käsitleva kande kuuendas veerus („Heakskiitmise aegumine“) kuupäev tekstiga „30. november 2022“;

                        26)

                        276. reas asendatakse kloromekvaati käsitleva kande kuuendas veerus („Heakskiitmise aegumine“) kuupäev tekstiga „30. november 2022“;

                        27)

                        278. reas asendatakse propakvisafoppi käsitleva kande kuuendas veerus („Heakskiitmise aegumine“) kuupäev tekstiga „30. november 2022“;

                        28)

                        279. reas asendatakse kvisalofop-P-etüüli ja kvisalofop-P-tefurüüli käsitleva kande kuuendas veerus („Heakskiitmise aegumine“) kuupäev tekstiga „30. november 2022“;

                        29)

                        284. reas asendatakse dimetakloori käsitleva kande kuuendas veerus („Heakskiitmise aegumine“) kuupäev tekstiga „31. detsember 2022“;

                        30)

                        285. reas asendatakse etofeenproksi käsitleva kande kuuendas veerus („Heakskiitmise aegumine“) kuupäev tekstiga „31. detsember 2022“;

                        31)

                        287. reas asendatakse penkonasooli käsitleva kande kuuendas veerus („Heakskiitmise aegumine“) kuupäev tekstiga „31. detsember 2022“;

                        32)

                        288. reas asendatakse triallaati käsitleva kande kuuendas veerus („Heakskiitmise aegumine“) kuupäev tekstiga „31. detsember 2022“;

                        33)

                        289. reas asendatakse triflusulfurooni käsitleva kande kuuendas veerus („Heakskiitmise aegumine“) kuupäev tekstiga „31. detsember 2022“;

                        34)

                        292. reas asendatakse väävlit käsitleva kande kuuendas veerus („Heakskiitmise aegumine“) kuupäev tekstiga „31. detsember 2022“;

                        35)

                        293. reas asendatakse tetrakonasooli käsitleva kande kuuendas veerus („Heakskiitmise aegumine“) kuupäev tekstiga „31. detsember 2022“;

                        36)

                        294. reas asendatakse parafiinõlisid käsitleva kande kuuendas veerus („Heakskiitmise aegumine“) kuupäev tekstiga „31. detsember 2022“;

                        37)

                        295. reas asendatakse parafiinõli käsitleva kande kuuendas veerus („Heakskiitmise aegumine“) kuupäev tekstiga „31. detsember 2022“;

                        38)

                        299. reas asendatakse 2-fenüülfenooli (sealhulgas selle soolad, näiteks naatriumsool) käsitleva kande kuuendas veerus („Heakskiitmise aegumine“) kuupäev tekstiga „31. detsember 2022“.


title: Komisjoni rakendusmäärus (EL) 2021/1450, 3. september 2021, millega muudetakse rakendusmäärust (EL) nr 540/2011 seoses toimeainete akrinatriini ja prokloraasi heakskiidu kehtivusajaga (EMPs kohaldatav tekst)

text:
                  6.9.2021

                  ET

                  Euroopa Liidu Teataja

                  L 313/25

         KOMISJONI RAKENDUSMÄÄRUS (EL) 2021/1450,
         3. september 2021,
         millega muudetakse rakendusmäärust (EL) nr 540/2011 seoses toimeainete akrinatriini ja prokloraasi heakskiidu kehtivusajaga
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 17 esimest lõiku,
         ning arvestades järgmist:

                     (1)

                     Komisjoni rakendusmääruse (EL) nr 540/2011 (2) lisa A osas on loetletud toimeained, mis loetakse määruse (EÜ) nr 1107/2009 alusel heakskiidetuks.

                     (2)

                     Toimeainete akrinatriini ja prokloraasi heakskiidu kehtivusaega pikendati 31. detsembrist 2021 kuni 31. detsembrini 2023 komisjoni rakendusmäärusega (EL) 2019/291 (3).

                     (3)

                     Kõnealuste toimeainete heakskiidu pikendamise taotlused esitati vastavalt komisjoni rakendusmääruse (EL) nr 844/2012 (4) artiklile 1. Toimeainete akrinatriini ja prokloraasi puhul on taotlejad kinnitanud, et nad ei toeta enam heakskiidu pikendamise taotlust.

                     (4)

                     Pidades silmas määruse (EÜ) nr 1107/2009 artikli 17 esimese lõigu eesmärki, ei ole kõnealuste toimeainete rakendusmäärusega (EL) 2019/291 antud heakskiidu kehtivusaja pikendamised enam õigustatud. Seepärast on asjakohane sätestada, et akrinatriini ja prokloraasi heakskiidu kehtivusaeg lõppeb kuupäeval, mil see lõppeks ilma pikendamiseta.

                     (5)

                     Rakendusmäärust (EL) nr 540/2011 tuleks seega vastavalt muuta.

                     (6)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) nr 540/2011 lisa muudetakse vastavalt käesoleva määruse lisale.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. september 2021

                  Komisjoni nimel

                  president

               Ursula VON DER LEYEN

            (1)  ELT L 309, 24.11.2009, lk 1.

            (2)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            (3)  Komisjoni 19. veebruari 2019. aasta rakendusmäärus (EL) 2019/291, millega muudetakse rakendusmäärust (EL) nr 540/2011 seoses toimeainete 1-naftüülatseetamiidi, 1-naftüüläädikhappe, akrinatriini, asoksüstrobiini, fluasifop-P, fluroksüpüüri, imasaliili, metüülkresoksiimi, oksüfluorfeeni, prokloraasi, proheksadiooni, spiroksamiini, teflutriini ja terbutüülasiini heakskiidu kehtivusaja pikendamisega (ELT L 48, 20.2.2019, lk 17).

            (4)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).

            LISA
            Rakendusmääruse (EL) nr 540/2011 lisa A osa muudetakse järgmiselt:

                        1)

                        19. reas asendatakse akrinatriini käsitleva kande kuuendas veerus („Heakskiitmise aegumine“) kuupäev tekstiga „31. detsember 2021“;

                        2)

                        20. reas asendatakse prokloraasi käsitleva kande kuuendas veerus („Heakskiitmise aegumine“) kuupäev tekstiga „31. detsember 2021“.


title: Komisjoni rakendusmäärus (EL) 2021/1451, 3. september 2021, milles käsitletakse dimetüülsulfiidi põhiainena heaks kiitmata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta (EMPs kohaldatav tekst)

text:
                  6.9.2021

                  ET

                  Euroopa Liidu Teataja

                  L 313/28

         KOMISJONI RAKENDUSMÄÄRUS (EL) 2021/1451,
         3. september 2021,
         milles käsitletakse dimetüülsulfiidi põhiainena heaks kiitmata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2 koostoimes artikli 23 lõikega 5,
         ning arvestades järgmist:

                     (1)

                     17. jaanuaril 2019 sai komisjon äriühingult Probodelt S. L. taotluse dimetüülsulfiidi heakskiitmiseks põhiainena, mida kasutatakse mardika Leiodes cinnamomeus mittesurmava atraktandina. Komisjon sai 24. juulil 2019 ja 25. novembril 2019 muudetud taotlused, millele oli lisatud määruse (EÜ) nr 1107/2009 artikli 23 lõike 3 teises lõigus nõutud teave.

                     (2)

                     Kättesaadavad olid kaks asjakohast hindamist, mis tehti kooskõlas määruse (EÜ) nr 1107/2009 artikli 23 lõikes 2 osutatud muude liidu õigusaktidega, nimelt teaduskomisjonide EFSA FEEDAP Panel (2) ja EFSA CEF Panel (3) hinnangud. EFSA ja Euroopa Komisjon on nende hindamiste tulemusi arvesse võtnud.

                     (3)

                     Komisjon palus Euroopa Toiduohutusametilt (edaspidi „toiduohutusamet“) teadusabi. Toiduohutusamet esitas komisjonile dimetüülsulfiidi kohta tehnilise aruande 17. juulil 2020 (4). Toiduohutusamet jõudis järeldusele, et taotleja ei ole dimetüülsulfiidi kohta kättesaadavat teavet nõuetekohaselt arvesse võtnud. Kättesaadav avaldatud teave näitab, et dimetüülsulfiid on nahka, silmi ja hingamisteid ärritav aine ning naha sensibilisaator. Toiduohutusamet märkis, et andmed ägeda mürgisuse, ärrituse, naha sensibiliseerimise ja lühiajalise sissehingamise mõju kohta on Euroopa Kemikaaliameti (ECHA) veebisaidil avalikult kättesaadavad ning need oleks tulnud lisada taotlusesse, et saada põhiainest täielik ülevaade. Dimetüülsulfiidi kahe metaboliidi toksikoloogilised andmed on samuti ECHA veebisaidil avalikult kättesaadavad, kuid need ei ole toimikusse nõuetekohaselt lisatud.

                     (4)

                     Toiduohutusamet märkis samuti, et võttes arvesse aine üldisi toksilisi omadusi, ei esitatud kroonilisest mürgisusest ja kantserogeensusest tingitud probleemide puudumist käsitlevat teaduslikku põhjendust.

                     (5)

                     Lisaks jõudis toiduohutusamet järeldusele, et kuigi kasutamise meetodi (aurustuv toode lõkspüünises) tõttu on põllukultuurides eeldatavasti vähe jääke, oleks tulnud esitada täiendavaid andmeid, mis näitaksid, et tarbijaid ei ohusta toidu kaudu omastamine.

                     (6)

                     Komisjon esitas läbivaatamisaruande ja käesoleva määruse eelnõu alalisele taime-, looma-, toidu- ja söödakomiteele 25. märtsil 2021.

                     (7)

                     Komisjon palus, et taotleja esitaks oma märkused toiduohutusameti tehnilise aruande ning komisjoni esialgse läbivaatamisaruande kohta. Taotleja esitas oma märkused ja need on põhjalikult läbi vaadatud.

                     (8)

                     Vaatamata taotleja esitatud väidetele ei saa ainega seotud probleeme kummutada.

                     (9)

                     Järelikult ei ole määruse (EÜ) nr 1107/2009 artiklis 23 sätestatud nõuete täitmine tõendatud. Seepärast on asjakohane jätta dimetüülsulfiid põhiainena heaks kiitmata.

                     (10)

                     Käesoleva määrusega ei piirata õigust esitada vastavalt määruse (EÜ) nr 1107/2009 artikli 23 lõikele 3 uut taotlust dimetüülsulfiidi põhiainena heakskiitmiseks.

                     (11)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Aine dimetüülsulfiid jäetakse põhiainena heaks kiitmata.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. september 2021

                  Komisjoni nimel

                  president

               Ursula VON DER LEYEN

            (1)  ELT L 309, 24.11.2009, lk 1.

            (2)  EFSA FEEDAP Panel (Euroopa Toiduohutusameti loomasöödas kasutatavate söödalisandite ja toodete või ainete teaduskomisjon), 2013. „Scientific Opinion on the safety and efficacy of aliphatic and aromatic mono- and di-thiols and mono-, di-, tri-, and polysulphides with or without additional oxygenated functional groups (chemical group 20) when used as flavourings for all animal species“, EFSA Journal 2013; 11(5):3208, 34 lk. doi:10.2903/j.efsa.2013.3208.

            (3)  EFSA CEF Panel (Euroopa Toiduohutusameti toiduga kokkupuutuvate materjalide, ensüümide, lõhna- ja maitseainete ning abiainete teaduskomisjon), 2013. „Scientific Opinion on Flavouring Group Evaluation 74, Revision 4 (FGE.74Rev4): Consideration of aliphatic sulphides and thiols evaluated by JECFA (53rd and 61st meeting) structurally related to aliphatic and alicyclic mono-, di-, tri- and polysulphides with or without additional oxygenated functional groups from chemical group 20 evaluated by EFSA in FGE.08Rev5“, EFSA Journal 2018; 16(3):5167, 58 lk. https://doi.org/10.2903/j.efsa.2018.5167.

            (4)  EFSA (Euroopa Toiduohutusamet), 2020. „Technical report on the outcome of the consultation with Member States and EFSA on the basic substance application for approval of dimethyl sulfide to be used in plant protection as a non-lethal food attractant for truffle beetle“, Euroopa Toiduohutusameti toetav väljaanne 2020:EN-1911, 54 lk. doi:10.2903/sp.efsa.2020.EN-1911.